ddrg/super_eurlex huggingface dataset:
43.

υποστηρίζει, επομένως, τη διαμόρφωση μιας συναινετικής προσέγγισης για τον υπολογισμό της ευρωπαϊκής προστιθέμενης αξίας της πολιτικής συνοχής, και παραπέμπει στη μελέτη που έχει εκπονήσει η ίδια με τίτλο «The EU added value τest to justify EU spending: what impact for regions and local authorities?» (1) (Ο έλεγχος της προσθετικής αξίας της ΕΕ για τη δικαιολόγηση των ενωσιακών δαπανών και η επίδρασή τους στις τοπικές και περιφερειακές αρχές). Σημαντικά κριτήρια θα μπορούσαν να είναι η τόνωση που επιδιώκεται με τη χρήση των κονδυλίων της ΕΕ για την εκπλήρωση των στόχων της συνοχής, όπως αυτοί προβλέπονται στις Συνθήκες, και αφορούν την βιώσιμη ανάπτυξη, την απασχόληση και την κοινωνική συνοχή καθώς και η συμβολή των στόχων αυτών στην αντιμετώπιση κοινών προκλήσεων. Σε αυτό το πλαίσιο, θα πρέπει να ληφθεί υπόψη ότι η τοπική και περιφερειακή προσέγγιση είναι πιο αποτελεσματική σε προκαθορισμένες περιοχές και, μέσω της αποκεντρωμένης αυτής προσέγγισης, δημιουργείται προστιθέμενη αξία σε σύγκριση με την τομεακή ή την κεντρική χρηματοδότηση και τα χρηματοδοτικά μέσα·
44.

προτείνει να εξετάσει, από κοινού με την Ευρωπαϊκή Επιτροπή, συγκεκριμένα μέσα πρόσκλησης των τοπικών και περιφερειακών αρχών να συμμετάσχουν ενεργά σε δίκτυα όπως αυτό των «Έξυπνων πόλεων» (Smart Cities) ή το «Σύμφωνο των Δημάρχων» ή σε δίκτυα πρόληψης και προαγωγής της υγείας που προωθεί η ΠΟΥ (WHO Healthy Cities Network, WHO Healthy Ageing Task Force, WHO Age-Friendly Cities Project, WHO Regions for Health Network, Schools for Health in Europe Network, κλπ.), σε βασικά πεδία εφαρμογής της εμβληματικής πρωτοβουλίας «Μια Ευρώπη που χρησιμοποιεί αποδοτικά τους πόρους» (10), όπως η βιοποικιλότητα και οι χρήσεις γης, η διαχείριση των αποβλήτων και των υδάτων ή η ατμοσφαιρική ρύπανση·
30.

επικροτεί, κατά συνέπεια, τη συμπερίληψη δύο ξεχωριστών προσκλήσεων για τον τομέα της ωκεάνιας ενέργειας στο πρόγραμμα εργασίας 2016-2017 για τη γαλάζια ανάπτυξη και τη χαμηλών ανθρακούχων εκπομπών ενέργεια (LCE) του «Ορίζοντα 2020» [LCE 15 «Scaling up in the ocean energy sector to arrays» (Κλιμάκωση των συστοιχιών στον τομέα της ωκεάνιας ενέργειας) και LCE 16 «2nd generation of design tools for ocean energy devices and arrays development and deployment» (2η γενιά εργαλείων σχεδιασμού για την ανάπτυξη και την εγκατάσταση συσκευών και συστοιχιών ωκεάνιας ενέργειας)]·
31.

επισημαίνει, στο πλαίσιο αυτό, ιδίως στην Επιτροπή και στον Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC — Body of European Regulators for Electronic Communications), ότι όλα τα αναγκαία μέτρα έχουν ξεχωριστή σημασία για την ευρεία αποδοχή από τους και την προβολή της ψηφιακής ενιαίας αγοράς στους ευρωπαίους τελικούς καταναλωτές. Τα μέτρα αυτά είναι αναγκαία προκειμένου να εξασφαλιστεί ότι θα εφαρμοστούν τα καθορισμένα χρονοδιαγράμματα. Ειδικότερα, θα πρέπει να επιδιωχθεί για τους τελικούς χρήστες η διαμόρφωση ενός ρυθμιστικού πλαισίου προσαρμοσμένου στις ανάγκες για δέουσα εφαρμογή (Fair Use Policy) κατά τη χρήση των ρυθμιζόμενων υπηρεσιών περιαγωγής·
18.

Λαμβάνοντας υπόψη τις τρέχουσες συζητήσεις για την «Ατζέντα δράσης» που προτείνει η γαλλική και η περουβιανή συμπροεδρία της COP προκειμένου να ενισχυθεί η δράση για το κλίμα όλων των παραγόντων, η ΕτΠ επαναλαμβάνει την επιθυμία της να συμμετέχουν οι πόλεις και οι περιφέρειες στο εν λόγω πρόγραμμα. Η ΕτΠ: — καλεί τις περιφέρειες και τις πόλεις της Ευρώπης να συνεχίσουν και να διευρύνουν τις δεσμεύσεις τους για μετρήσιμους στόχους όσον αφορά τη μείωση των εκπομπών αερίων του θερμοκηπίου, τις καθαρές μεταφορές, την ανάπτυξη των ανανεώσιμων πηγών ενέργειας και την εξοικονόμηση ενέργειας ώστε να διευρυνθεί η δυναμική γύρω από τη συμφωνία του Παρισιού. τις καλεί να προσχωρήσουν στο σύμφωνο των δημάρχων, στις πρωτοβουλίες «Compact of Mayors» και «Compact of States and Regions» και να συμμετάσχουν στις ιστορικές συναντήσεις της Λυών και του Παρισιού προκειμένου να εκφράσουν και να δείξουν την αποφασιστικότητά τους, — καλεί τις περιφέρειες και τις πόλεις να συνεχίσουν να ανταλλάσσουν τις βέλτιστες πρακτικές τους στο εσωτερικό της ΕΕ, αλλά και στον άξονα Βορρά-Νότου, ιδίως μέσω της πλατφόρμας NAZCA (6), «Compact of Mayors», «Compact of States and Regions», — έχει επίγνωση του γεγονότος ότι η αξιοπιστία των δεσμεύσεων που ανελήφθησαν εξαρτάται από τα κριτήρια επιλογής των έργων και των πρωτοβουλιών, της διαφάνειας και της αυστηρότητας των μεθόδων και της σοβαρότητας της αξιολόγησής τους. Το σύμφωνο των δημάρχων αποτελεί αναφορά στον τομέα αυτό και θα μπορούσε να εμπνεύσει άλλες τρέχουσες και μελλοντικές πρωτοβουλίες για τη διασφάλιση ενός σταθερού συστήματος ΠΥΕ (7) (Monitoring, reporting and review). Ως εκ τούτου, η ΕτΠ ζητά από την ΕΕ να διαδραματίσει ρόλο ευθυγράμμισης και εναρμόνισης των εν λόγω πρωτοβουλιών σε ευρωπαϊκή κλίμακα, ενδεχομένως και πέρα από αυτήν, — καλεί επίσης τις πόλεις και τις περιφέρειες της Ευρώπης να χρησιμοποιήσουν τις διεθνείς αποκεντρωμένες συνεργασίες τους για την υποστήριξη της ενεργειακής μετάβασης και της ανθεκτικότητας σε τρίτες χώρες, ιδίως στις φτωχότερες και πιο ευάλωτες χώρες. Αυτές οι προνομιακές σχέσεις μεταξύ περιφερειών και πόλεων όλου του κόσμου μπορούν να αξιοποιηθούν για μια κλιματική διπλωματία σε όλα τα επίπεδα.
58.

Επισημαίνει την υψηλή επιβάρυνση των πόλεων λόγω του αυξανόμενου αριθμού οχημάτων. Οι υπηρεσίες συλλογικής χρήσης αυτοκινήτων, που έχουν αναπτυχθεί σε ορισμένες ευρωπαϊκές πόλεις, μπορούν να συμβάλουν σημαντικά στην αποσυμφόρηση. Η εξέλιξη αυτή εμφανίζεται, ωστόσο, με εξαιρετικά άνισο τρόπο στις διάφορες χώρες της Ένωσης, αν και το ευρωπαϊκό σχέδιο Μοmo [more options for energy efficient mobility through Car-Sharing] έχει αποδείξει ότι έχει μεγάλες δυνατότητες. Η Επιτροπή θα πρέπει να συμπεριλάβει ρητά στις στρατηγικές της συστήματα συλλογικής χρήσης, όπως η συλλογική χρήση ποδηλάτων, αυτοκινήτων ή η χρήση κοινόχρηστων αυτοκινήτων.
1.

χαιρετίζει τα συμπεράσματα του Ευρωπαϊκού Συμβουλίου του Δεκεμβρίου 2012, όπου ζητείται από την Επιτροπή να παρουσιάσει μία στρατηγική της ΕΕ για την περιφέρεια της Αδριατικής Θάλασσας και του Ιονίου Πελάγους (EUSAIR — EU Strategy for the Adriatic and Ionian Region) πριν από τα τέλη του 2014. Η ΕτΠ είχε συστήσει τη λήψη αυτής της απόφασης στη γνωμοδότηση πρωτοβουλίας της για την Εδαφική συνεργασία στη λεκάνη της Μεσογείου μέσω της περιφέρειας Αδριατικής-Ιονίου, η οποία υιοθετήθηκε στις 11 Οκτωβρίου 2011 (1)·
28.

κρίνει απαραίτητο να υποστηριχθούν οι προσπάθειες των αυτοδιοικητικών αρχών να εμπλουτιστεί το επίπεδο γνώσεων σχετικά με τη βιοποικιλότητα, τα οικοσυστήματα και τις οικοσυστημικές υπηρεσίες, όπως και η χαρτογράφησή τους στην οποία οι αρχές προβαίνουν μέσω των συστημάτων γεωγραφικών πληροφοριών (GIS — Geographic Information System), χρησιμοποιώντας κλίμακες κατάλληλες για τον τοπικό και τον περιφερειακό σχεδιασμό, καθώς και για την παρακολούθηση της κατάστασης των οικοσυστημάτων. Αυτές οι απαιτήσεις θα πρέπει να συνεκτιμηθούν κατά τη χαρτογράφηση και αξιολόγηση των οικοσυστημάτων και των υπηρεσιών τους (Mapping and Assessment of Ecosystems and their Services — MAES) στην Ευρώπη. Εκτός αυτού, οι τοπικές και οι περιφερειακές αρχές πρέπει να υποστηριχθούν στη διαχείριση των χωρικών περιβαλλοντικών δεδομένων, κατά τρόπο συμβατό με την υποδομή INSPIRE (Υποδομή Χωρικών Πληροφοριών — INfrastructure for SPatial InfoRmation), προκειμένου να διευκολυνθεί η ανταλλαγή δεδομένων και να συνδεθούν οι διασυνοριακές πράσινες υποδομές·
8.

Τονίζει ότι στην πρόσφατη μελέτη της με τίτλο "Dynamic health systems and new technologies: eHealth solutions at local and regional levels" («Δυναμικά συστήματα υγείας και νέες τεχνολογίες: ηλεκτρονικές λύσεις στον τομέα της υγείας σε τοπικό και περιφερειακό επίπεδο») επισημαίνεται ότι η ηλ-υγεία αποτελεί μία από τις βασικότερες προτεραιότητες των τοπικών και περιφερειακών αρχών στην ΕΕ.
27.

προτρέπει την Επιτροπή να καθιερώσει το συντομότερο δυνατόν πρακτικούς, επακριβείς και συγκεκριμένους οδηγούς υλοποίησης προκειμένου να ενσωματωθεί η πράσινη υποδομή στις διάφορες πολιτικές της Ένωσης και προτείνει, οι περιφερειακές και οι τοπικές αρχές που ήδη έχουν δρομολογήσει δράση προώθησης της πράσινης υποδομής, να συμμετάσχουν στην εκπόνηση αυτών των οδηγών ώστε να σχεδιάσουν από κοινού με την Επιτροπή τις επιμέρους τοπικές εκδοχές τους που θα είναι περισσότερο προσαρμοσμένες στους βιότοπους, στη γνωστική βάση και στην τεχνογνωσία που υπάρχουν σε τοπικό επίπεδο· αναγνωρίζει δε ότι, σε πρώτο στάδιο, μπορούν να αξιοποιηθούν οι προσανατολισμοί που περιέχονται ήδη στον «Οδηγό για τις επενδύσεις πολλαπλών ωφελειών της πολιτικής συνοχής σε φυσικές και πράσινες υποδομές» (Guide to multi-benefit cohesion policy investments in nature and green infrastructure) (5)
Έγγραφο αναφοράς

Έγγραφο εργασίας των υπηρεσιών της Επιτροπής της 17.01.2013 [διαθέσιμο μόνο στα αγγλικά]: «Assessing territorial impacts: Operational guidance on how to assess regional and local impacts within the Commission Impact Assessment System (Αξιολόγηση του εδαφικού αντικτύπου: Πρακτικός οδηγός για την αξιολόγηση του περιφερειακού και του τοπικού αντικτύπου στο πλαίσιο του συστήματος αξιολόγησης αντικτύπου της Επιτροπής)» SWD (2013) 3 final
31.

υπενθυμίζει σε αυτό το πλαίσιο τις υφιστάμενες συμβάσεις όπως η Σύμβαση Συνεργασίας για την Προστασία και τη Διαρκή Χρήση του Δούναβη (σύμβαση για την προστασία του Δούναβη) που τέθηκε σε ισχύ το 1998 (5), με την οποία συστάθηκε η Διεθνής Επιτροπή για την Προστασία του Δούναβη (ICPDR), καθώς και η Σύμβαση Πλαίσιο για την προστασία και την αειφόρο ανάπτυξη των Καρπαθίων (Σύμβαση των Καρπαθίων). Ένα καλό παράδειγμα αυτής της μορφής συνεργασίας συνιστά και η κοινή δήλωση, «Joint Statement on Guiding Principles for the Development of Inland Navigation and Environmental Protection in the Danube River Basin» (6)·
13.

υπενθυμίζει ότι η Διάσκεψη των Τοπικών και Περιφερειακών Αρχών της Ευρώπης του Συμβουλίου της Ευρώπης (Congress of Local and Regional Authorities of Europe — CLRAE) υιοθέτησε το 2003 ειδικές συστάσεις σχετικά με τον ρόλο των τοπικών αρχών στην αντιμετώπιση της τρομοκρατίας·
15.

Αναγνωρίζοντας την πρωτοπόρο και υπεύθυνη δουλειά που έχει γίνει και εξακολουθεί να γίνεται στον τομέα της Διπλωματίας των Πόλεων από το Κογκρέσο των Τοπικών και Περιφερειακών Αρχών του Συμβουλίου της Ευρώπης (the Congress of Local and Regional Authorities of the Council of Europe), το Συμβούλιο Ευρωπαϊκών Δήμων και Περιφερειών (Council of European Municipalities and Regions), την Επιτροπή για την Διπλωματία των Πόλεων, την Οικοδόμηση της Ειρήνης και των Ανθρωπίνων Δικαιωμάτων των Ηνωμένων Πόλεων και Τοπικών Αρχών (the Committee on City Diplomacy, Peace Building and Human Rights of the United Cities and Local Governments), την Ένωση Τοπικών Φορέων για τη Δημοκρατία, το παγκόσμιο κίνημα Mayors for Peace, τις αρμόδιες υπηρεσίες των Ηνωμένων Εθνών (United Nations agencies), το Glocal Forum και άλλων διεθνών θεσμών και ΜΚΟ,
7)

η UNICEF θεωρεί ότι ο αριθμός ανηλίκων που αποτελούν αντικείμενο παράνομης εμπορίας στο εσωτερικό και το εξωτερικό, ανέρχεται κάθε χρόνο σε 1,2 εκατ. περίπου (έκθεση της Unicef «Stop the Traffic» του Ιουλίου 2003). Σύμφωνα με το πρόγραμμα «Separated Children in Europe» που εγκαινιάσθηκε με τις εργασίες της Διεθνούς Συμμαχίας «Save the Children» και της Ύπατης Αρμοστείας για τους Πρόσφυγες (UNHCR), είναι επιλήψιμο το γεγονός ότι στην Ευρώπη βρίσκονται τουλάχιστον 100.000 μη συνοδευόμενοι ανήλικοι. Στην Ιταλία, οι εθνικές αρχές προστασίας των αλλοδαπών ανηλίκων (Comitato Minori Stranieri) συγκέντρωσε τα στοιχεία όσον αφορά την παρουσία των μη συνοδευόμενων αλλοδαπών ανηλίκων, ο αριθμός των οποίων ανέρχεται σε 8.000 περίπου ετησίως με αυξητική τάση κατά τα τελευταία χρόνια. Στην Ισπανία, οι αντίστοιχες αρχές εκτιμούν ότι υπάρχουν 3.000 με 4.000 μη συνοδευόμενοι αλλοδαποί ανήλικοι κάθε χρόνο ενώ στα Γαλλία, την Ολλανδία και το Βέλγιο ο επίσημος αριθμός ανηλίκων κυμαίνεται μεταξύ 5.000 και 6.000 κατ' έτος. Ο αριθμός μη συνοδευόμενων αλλοδαπών ανηλίκων είναι βεβαίως υψηλότερος εάν ληφθεί υπόψη η παράνομη είσοδος και η δυσχέρεια συγκέντρωσης στοιχείων για την παρουσία τους λόγω της παράνομης εισόδου στο έδαφος·
29.

επικροτεί τη συνέχιση του προγράμματος που έγινε γνωστό με τον τίτλο «Erasmus για νέους επιχειρηματίες» (Erasmus for Young Entrepreneurs), σημειώνοντας τη μετονομασία του σε «Πρόγραμμα καθοδήγησης για νέους επιχειρηματίες» (Mentoring scheme for new entrepreneurs) δεδομένης της σημαντικής συμβολής του στην ενδυνάμωση του επιχειρηματικού περιβάλλοντος και την ενίσχυση της επιχειρηματικής νοοτροπίας. Υποστηρίζει σθεναρά την προοπτική της γεωγραφικής επέκτασης του προγράμματος για την παροχή περισσότερων ευκαιριών σε νέους επιχειρηματίες·
12.

εκφράζει τη λύπη της για το γεγονός ότι το πρόγραμμα δεν θα ονομάζεται πλέον «Erasmus+», αλλά «Erasmus». Δεδομένου ότι το «Erasmus»αποτελεί ακρωνύμιο του «European Region Action Scheme for the Mobility of University Students»(Σχέδιο δράσης για την κινητικότητα των φοιτητών στην ευρωπαϊκή περιφέρεια), η ΕτΠ επισημαίνει ότι πρέπει να ληφθούν κατάλληλα μέτρα για την εξασφάλιση της προβολής των διαφορετικών εκπαιδευτικών τομέων ή τομέων δράσης προκειμένου να διασφαλιστεί ότι το σήμα «Еrasmus»συνδέεται με όλους τους τομείς εκπαίδευσης, καθώς και με τον τομέα της νεολαίας και του αθλητισμού·
11.

αναγνωρίζει την προσπάθεια που έχει γίνει στο έγγραφο εργασίας με τίτλο Key European action supporting the 2030 Agenda and the Sustainable Development Goals [SWD (2016) 390 final] («Κύρια ευρωπαϊκή δράση υπέρ του Θεματολογίου 2030 και των ΣΒΑ»), το οποίο συνοδεύει την ανακοίνωση. Στο εν λόγω έγγραφο εργασίας προτείνεται να συμπληρωθεί η στρατηγική «Ευρώπη 2020» με τους στόχους του Θεματολογίου 2030, μέσω της ενίσχυσης των συνδέσεων μεταξύ των 3 πυλώνων, των 7 εμβληματικών πρωτοβουλιών και των 5 στόχων που αφορούν τις προτεραιότητες της στρατηγικής «Ευρώπη 2020» και των 11 θεματικών στόχων των ταμείων συνοχής·
4.

σημειώνει ότι η σύμβαση των Ηνωμένων Εθνών για τα Δικαιώματα των Ατόμων με Αναπηρία (UN Convention on the Rights of Persons with Disabilities-CRPD) του 2006 συνιστά μια αλλαγή προοπτικής όσον αφορά την αναπηρία, εστιάζοντας στον τρόπο με τον οποίο η κοινωνία και το περιβάλλον μπορούν να προσαρμοστούν για να αντισταθμιστούν τα εμπόδια ενός ατόμου με αναπηρία, ούτως ώστε να ενταχθεί στην κοινωνία και να μπορεί να ζήσει τη ζωή του όσο το δυνατόν πιο ανεξάρτητα. Το Νοέμβριο του 2017, 27 από τα 28 κράτη μέλη της ΕΕ είχαν επικυρώσει τη σύμβαση, εκ των οποίων 22 κράτη είχαν επίσης επικυρώσει το πρόσθετο πρωτόκολλο (2). Η ΕτΠ συνιστά να επικυρώσουν όλα τα κράτη μέλη τόσο τη σύμβαση όσο και το πρόσθετο πρωτόκολλο·
Εισηγητής: Michiel SCHEFFER (NL/ALDE), μέλος του εκτελεστικού συμβουλίου της επαρχίας Χέλντερλαντ Έγγραφα αναφοράς: Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Επίτευξη των στόχων όσον αφορά την κινητικότητα χαμηλών εκπομπών — Η Ευρωπαϊκή Ένωση που προστατεύει τον πλανήτη, ισχυροποιεί τους καταναλωτές της και υπερασπίζεται τη βιομηχανία της και τους εργαζομένους της COM (2017) 675 final Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 92/106/ΕΟΚ του Συμβουλίου σχετικά με τη θέσπιση κοινών κανόνων για ορισμένες συνδυασμένες εμπορευματικές μεταφορές μεταξύ των κρατών μελών COM (2017) 648 final και final/2 Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1073/2009 για τη θέσπιση κοινών κανόνων πρόσβασης στη διεθνή αγορά μεταφορών με πούλμαν και λεωφορεία COM(2017) 647 final Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2009/33/ΕΕ σχετικά με την προώθηση καθαρών και ενεργειακώς αποδοτικών οχημάτων οδικών μεταφορών COM(2017) 653 final Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: Ευρύτερη δυνατή χρήση των εναλλακτικών καυσίμων — Σχέδιο δράσης για υποδομές εναλλακτικών καυσίμων βάσει του άρθρου 10 παράγραφος 6 της οδηγίας 2014/94/EΕ, συμπεριλαμβανομένης της αξιολόγησης εθνικών πλαισίων πολιτικής βάσει του άρθρου 10 παράγραφος 2 της οδηγίας 2014/94/EΕ COM (2017) 652 final και final/2
11.

χαιρετίζει, εν προκειμένω, την έγκριση του συμφώνου του Άμστερνταμ για την πρακτική εφαρμογή του αστικού θεματολογίου της ΕΕ, καθώς η πτυχή «βελτίωση της νομοθεσίας» διαδραματίζει πρωταρχικό ρόλο στις θεματικές εταιρικές σχέσεις. Στο πλαίσιο αυτό επίσης ολοκληρώθηκε η μελέτη «Bridge! Better EU regulation for local and regional authorities» (Bridge! Καλύτερη νομοθεσία της ΕΕ για τις τοπικές και τις περιφερειακές αρχές), με παραδείγματα συγκεκριμένων καταστάσεων όπου η τοπική και περιφερειακή πρακτική αντιβαίνει προς τη νομοθεσία της ΕΕ.
Έχοντας υπόψη την αξιολόγηση της Ευρωπαϊκής Επιτροπής σχετικά με τη χρήση της εγγύησης της ΕΕ και τη λειτουργία του ταμείου εγγυήσεων του ΕΤΣΕ στο πλαίσιο της νομοθετικής πρότασης σχετικά με την επέκταση του ΕΤΣΕ, Έχοντας υπόψη την πρώτη έκθεση με θέμα την «Αξιολόγηση της λειτουργίας του Ευρωπαϊκού Ταμείου Στρατηγικών Επενδύσεων» της Ευρωπαϊκής Τράπεζας Επενδύσεων (ΕΤΕπ), που δημοσιεύθηκε στις 6 Οκτωβρίου 2016, Έχοντας υπόψη την ανεξάρτητη εξωτερική αξιολόγηση της εφαρμογής του κανονισμού για το ΕΤΣΕ, σύμφωνα με το άρθρο 18 παράγραφος 6 του κανονισμού (ΕΕ) 2015/1017, Έχοντας υπόψη τη γνώμη αριθ. 2/2016 του Ευρωπαϊκού Ελεγκτικού Συνεδρίου με τίτλο «EFSI: an early proposal to extend and expand» (ΕΤΣΕ: αύξηση των πόρων και παράταση λειτουργίας) που δημοσιεύθηκε στις 11 Νοεμβρίου 2016,
Εισηγητής: ο κ. Vincenzo Bianco (PES/IT), δήμαρχος Κατάνια Έγγραφα αναφοράς: Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις απαιτήσεις για την υποδοχή των αιτούντων διεθνή προστασία (αναδιατύπωση) COM (2016) 465 final Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας και για την τροποποίηση της οδηγίας του Συμβουλίου 2003/109/ΕΚ, της 25ης Νοεμβρίου 2003, σχετικά με το καθεστώς των υπηκόων τρίτων χωρών που είναι επί μακρόν διαμένοντες COM (2016) 466 final Πρόταση κανονισμού (ΕΕ) του Ευρωπαϊκού Κοινοβουλίου και του Συμβουλίου για τη θέσπιση κοινής διαδικασίας διεθνούς προστασίας στην Ένωση και την κατάργηση της οδηγίας 2013/32/ΕΕ COM (2016) 467 final Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση πλαισίου της Ένωσης για την επανεγκατάσταση και την τροποποίηση του κανονισμού (ΕΕ) αριθ. 516/2014 του Ευρωπαϊκού Κοινοβουλίου και του Συμβουλίου COM (2016) 468 final
3.

φρονεί ότι, προκειμένου να εξασφαλιστεί η τήρηση των δεσμεύσεων που έχουν αναληφθεί στο πλαίσιο της συμφωνίας του Παρισιού, μια εξαιρετικά καινοτόμος και οικονομικά αποδοτική προσέγγιση θα ήταν να ενσωματωθεί με ολοκληρωμένο τρόπο, στην πολιτική της ΕΕ για το κλίμα το πλήρες δυναμικό μείωσης των εκπομπών διοξειδίου του άνθρακα που παράγονται από δραστηριότητες χρήσης γης, αλλαγής χρήσης γης και δασοπονίας (LULUCF — land use, land use change and forestry)·
12.

Στο παρόν έγγραφο σχετικά με μια διαστημική στρατηγική για την Ευρώπη λαμβάνονται υπόψη και, σε κάποιο βαθμό, χρησιμοποιούνται ως βάση οι προηγούμενες γνωμοδοτήσεις της Επιτροπής των Περιφερειών σχετικά με συναφή ζητήματα, μεταξύ των οποίων, οι γνωμοδοτήσεις με θέμα «Προς μια διαστημική στρατηγική της Ευρωπαϊκής Ένωσης στην υπηρεσία του πολίτη» και «Η διαστημική βιομηχανική πολιτική της ΕΕ», καθώς και η έκθεση της Επιτροπής Εξωτερικών Υποθέσεων του Ευρωπαϊκού Κοινοβουλίου σχετικά με τις διαστημικές δυνατότητες για την ευρωπαϊκή ασφάλεια και άμυνα, η μελέτη με τίτλο «Space Market Uptake in Europe» (Η διείσδυση της διαστημικής αγοράς στην Ευρώπη), οι συστάσεις σχετικά με την προσθήκη μιας περιφερειακής διάστασης στην ευρωπαϊκή διαστημική στρατηγική –που δημοσιεύτηκαν από τον NEREUS τον Απρίλιο του 2016– και η γνωμοδότηση της συμβουλευτικής ομάδας για το διάστημα (SAG/Space Advisory Group) του προγράμματος πλαισίου «Ορίζοντας 2020» με θέμα «Υπόδειξη πιθανών προτεραιοτήτων για την έρευνα και την καινοτομία στο πρόγραμμα εργασίας για την περίοδο 2018-2020» («Advice on potential priorities for Research and Innovation in the work programme 2018-2020»).
1. Τα κράτη μέλη υποβάλλουν στην Επιτροπή τα στοιχεία που αφορούν την εφαρμογή του άρθρου 5 παράγραφοι 2 και 5 για κάθε ημερολογιακό έτος. Υποβάλλουν τα εν λόγω δεδομένα ηλεκτρονικά εντός διαστήματος 18 μηνών από τη λήξη του έτους αναφοράς για το οποίο συνελέγησαν τα δεδομένα. Τα στοιχεία διαβιβάζονται με τον μορφότυπο που θεσπίζεται από την Επιτροπή σύμφωνα με την παράγραφο 5. Η πρώτη υποβολή καλύπτει τα στοιχεία για την περίοδο από την 1η Ιανουαρίου [enter year of transposition of this Directive + 1 year] έως την 31η Δεκεμβρίου [enter year of transposition of this Directive + 1 year].

1. Τα κράτη μέλη υποβάλλουν στην Επιτροπή τα στοιχεία που αφορούν την εφαρμογή του άρθρου 5 παράγραφοι 2 και 5 για κάθε ημερολογιακό έτος. Υποβάλλουν τα εν λόγω δεδομένα ηλεκτρονικά εντός διαστήματος 18 μηνών από τη λήξη του έτους αναφοράς για το οποίο συνελέγησαν τα δεδομένα. Τα στοιχεία διαβιβάζονται με τον μορφότυπο που θεσπίζεται από την Επιτροπή σύμφωνα με την παράγραφο 5. Η πρώτη υποβολή καλύπτει τα στοιχεία για την περίοδο από την 1η Ιανουαρίου [enter year of transposition of this Directive + 1 year] έως την 31η Δεκεμβρίου [enter year of transposition of this Directive + 1 year].
15.

Φρονεί ότι η αρχή της αιρεσιμότητας και ιδιαίτερα ο κανόνας «περισσότερα για περισσότερα» (more for more), μολονότι υπογραμμίζουν την προσήλωση της ΕΕ στον σκληρό πυρήνα των αξιών της, δεν έχουν πάντα συμβάλει θετικά στη δημιουργία ενός περιβάλλοντος ισότιμης σχέσης της ΕΕ με τους εταίρους της ΕΠΓ. Επιπλέον, σε πολλές περιπτώσεις δεν βοήθησαν στην παροχή κινήτρων για την πραγματοποίηση μεταρρυθμίσεων στις γειτονικές προς την ΕΕ χώρες. Κατά συνέπεια, μια πιο ευέλικτη προσέγγιση θα διευκόλυνε όχι μόνο την αποτελεσματικότερη εφαρμογή της ΕΠΓ, αλλά σε τελική ανάλυση και την ίδια την προώθηση των θεμελιωδών αρχών της ΕΕ στους εταίρους της ΕΠΓ.
11.

Αποτιμά ως ιδιαίτερα θετική τη νέα πλατφόρμα «Lighten the Load — Have your say» και τη δέσμευση της Επιτροπής για διεύρυνση των λειτουργιών και υπηρεσιών της. Επισημαίνει ότι οι ανοικτές ηλεκτρονικές διαβουλεύσεις ενδέχεται να ευνοούν τις οργανωμένες ομάδες και τους συμμετέχοντες με αυξημένες γνώσεις πληροφορικής, ενώ συχνά λειτουργεί περιοριστικά ως προς το είδος και την έκταση της υποβαλλόμενης πρότασης, και επομένως δεν θα πρέπει να αποκλείονται οι παραδοσιακές μέθοδοι επικοινωνίας με την Επιτροπή εκτός της πλατφόρμας.
33.

υποστηρίζει την πρόθεση για μια νέα προσέγγιση της διακυβέρνησης του τομέα της εσωτερικής ναυσιπλοΐας, με σκοπό την αντιμετώπιση της επικάλυψης νομικών διατάξεων και αρμοδιοτήτων• από την άποψη αυτή, χαιρετίζει την υπογραφή της διοικητικής ρύθμισης μεταξύ της ΓΔ Κινητικότητας και Μεταφορών (MOVE)και της Κεντρικής Επιτροπής για τη Ναυσιπλοΐα στο Ρήνο (Central Commission for Navigation of the Rhine — CCNR) η οποία παρέχει ένα πλαίσιο για την ενίσχυση της συνεργασίας με σκοπό τη στήριξη της ανάπτυξης του τομέα της εσωτερικής ναυσιπλοΐας· προσβλέπει δε στη σύναψη παρόμοιων συμφωνιών με άλλες επιτροπές ποταμών·
19.

μέχρι στιγμής, έχουν δημιουργηθεί πέντε ευρωπαϊκές συμπράξεις καινοτομίας, για τα ακόλουθα θέματα: α. ενεργός και υγιής γήρανση, SEC (2011) 1028, που υιοθετήθηκε στις 1.9.2011 β. πρώτες ύλες, COM (2012) 82, που υιοθετήθηκε στις 29.2.2012 γ. γεωργική παραγωγικότητα και βιωσιμότητα, COM (2012) 79, που υιοθετήθηκε στις 29.2.2012 δ. νερό, COM (2012) 216, που υιοθετήθηκε στις 10.5.2012 ε. έξυπνες πόλεις, C (2012) 4701, που υιοθετήθηκε στις 10.7.2012 όλες δε είναι: 1) σημαντικές για τις περιφερειακές και τις τοπικές αρχές, αλλά και, 2) εξαρτώνται από την περιφερειακή διαχείριση, υποστήριξη και χρηματοδότηση για να μπορέσουν να στεφθούν με επιτυχία· ωστόσο, μέχρι σήμερα οι περιφερειακές αρχές δεν έχουν προσκληθεί να συμμετέχουν στη διαδικασία.